RESOLUCIÓN do 27 de marzo de 2026 pola que se adxudican as axudas da Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa de Galicia Feder 2021-2027, e se convocan para o ano 2025 (códigos de procedemento IN853A, IN853B e IN853C).
Axencia Galega de Innovación — III. Outras disposicións — 14/04/2026

A Resolución da Axencia Galega de Innovación do 29 de xullo de 2025 (DOG núm. 156, do 18 de agosto) modificada pola Resolución do 13 de xaneiro de 2026 (DOG núm. 11, do 19 de xaneiro), estableceu as bases reguladoras para a concesión, en réxime de concorrencia competitiva, das axudas do Programa de unidades mixtas de investigación e procedeu á súa convocatoria para o ano 2025:
– Modalidade A: axudas para a creación e posta en marcha de novas unidades mixtas de investigación, procedemento IN853A.
– Modalidade B: axudas para a consolidación de unidades mixtas de investigación, procedemento IN853B.
– Modalidade C: axudas para centros mixtos de investigación, procedemento IN853C.
Os artigos 5 e 6 das bases reguladoras establecen os requisitos que deben cumprir, respectivamente, as entidades beneficiarias e as unidades mixtas de investigación para optar ás axudas.
Unha vez finalizada a revisión administrativa, o órgano instrutor formulou a proposta de inadmisión das solicitudes que non cumprían as exixencias contidas nas bases reguladoras, conforme o establecido no artigo 24.7 da convocatoria.
As solicitudes que resultaron admitidas foron obxecto do proceso de avaliación segundo os criterios de valoración establecidos no artigo 26 das bases reguladoras.
A Comisión de Selección prevista no artigo 25 das bases reguladoras reuniuse o día 19 de febreiro de 2026 e elaborou unha relación para cada unha das modalidades A, B e C, por orde decrecente de puntuación, das solicitudes que cumpren as condicións administrativas e técnicas para adquirir a condición de beneficiario. Estas relacións inclúen a puntuación, o tipo de proxecto, a subvención e o orzamento subvencionable que corresponde ao proxecto global e a cada unha das entidades.
A competencia para resolver estas axudas correspóndelle á persoa titular da dirección da Axencia Galega de Innovación segundo o establecido no artigo 24.2 da convocatoria.
Primeiro. Redistribuír os créditos establecidos no artigo 4 da convocatoria nos importes necesarios e nas aplicacións orzamentarias que se indican a continuación, para poder atender as solicitudes que figuran como subvencionables na acta da Comisión de Selección reunida o 19 de febreiro de 2026, conforme o disposto no artigo 4.2 da convocatoria e ao artigo 31 do Regulamento da Lei 9/2007, do 13 de xuño, de subvencións de Galicia:
Segundo. Conceder as axudas dos procedementos IN853A, IN853B e IN853C correspondentes ás modalidades A, B e C da convocatoria do ano 2025 do Programa de unidades mixtas de investigación que figuran respectivamente como anexos I, II e III a esta resolución, por orde decrecente de puntuación por un importe total de 11.050.954,81 € con cargo ás aplicacións orzamentarias que se indican na táboa anterior.
Terceiro. Inadmitir as solicitudes que figuran como anexo IV a esta resolución polas causas que se detallan.
As axudas desta convocatoria están cofinanciadas pola Unión Europea no marco do programa de Galicia Feder 2021-2027, obxectivo político OP1, «Unha Europa máis competitiva e intelixente, promovendo unha transformación económica innovadora e intelixente e unha conectividade rexional ás tecnoloxías da información e as comunicacións, na prioridade P1.A «Transición dixital e intelixente», obxectivo específico RSO 1.1. «Desenvolver e mellorar as capacidades de investigación e innovación e asimilar tecnoloxías avanzadas»; liña de actuación, 1.1.5 «Desenvolvemento de proxectos público-privados a través de grupos mixtos de traballo entre organismos de investigación e empresas que sirvan de catalizadores para o desenvolvemento en Galicia de liñas de I+D+i estratéxicas no marco da S3» e subtipos de actuación 1.1.5.1 «Creación e posta en marcha de novas unidades mixtas de investigación. 1ª fase do programa de unidades mixtas de investigación» e 1.1.5.2 «Consolidación de unidades mixtas de investigación e centros mixtos de investigación. 2ª e 3ª fase, do programa de unidades mixtas de investigación».
Respecto aos tipos de intervención, nesta liña prevese o seguinte, coa súa correspondente previsión da axuda Feder:
– 028 Transferencia de tecnoloxía e cooperación entre empresas, centros de investigación e o sector do ensino superior.
As axudas concedidas imputaranse ás aplicacións orzamentarias indicadas nos anexos I, II e III en que existe crédito adecuado e suficiente por vinculación nos orzamentos da Comunidade Autónoma de Galicia para o ano 2026.
Contra esta resolución, que non pon fin á vía administrativa, as persoas interesadas poderán interpoñer un recurso de alzada ante a persoa titular da presidencia da Axencia Galega de Innovación no prazo dun mes, que comeza a contar a partir do día seguinte ao da publicación desta resolución no Diario Oficial de Galicia.
Santiago de Compostela, 27 de marzo de 2026